**โรคติดเชื้อในโรงพยาบาล (Nosocomial infection,: NI) หรือ Hospital Infection (HAI)**

1.ความหมาย

โรคติดเชื้อในโรงพยาบาล หมายถึง การติดเชื้อที่เกิดจากการได้รับเชื้อขณะที่ผู้ป่วยได้รับการตรวจ และ/หรือได้รับการรักษาในโรงพยาบาล และไม่อยู่ในระยะฟักตัวของเชื้อ (โดยทั่วไปโรคติดเชื้อในโรงพยาบาลมักเกิดขึ้นในผู้ป่วยที่รับไว้รักษาในโรงพยาบาลแล้วนานเกิน 48-72 ชั่วโมง )

รวมถึงการติดเชื้อของบุคลากร จากการปฏิบัติงานในโรงพยาบาล acquired Infection หรือ Hospital - associated

Community acquired infection : CI = การติดเชื้อจากชุมชน

**2.การเฝ้าระวังการติดเชื้อในโรงพยาบาล(**ทุกแผนกที่ให้บริการผู้ป่วย)

1.สํารวจว่ามีการติดเชื้อ หรือไม่ ได้แก่ มีไข้ ≥ 38oC การติดเชื้อในเด็กอายุ < 1ปี , WBC≥ 12,000 wbc/mm2 อาการร่วมด้วย และผลการตรวจอื่นๆ

2. ถ้ามีการติดเชื้อ เป็นการติดเชื้อที่อวัยวะใดและเชื้อก่อโรคเป็นเชื้ออะไร

3. จากข้อ 2 ถ้าผู้ป่วยมีอาการภายในระยะฟักตัวของการติดเชื้อ(ระยะเวลาตั้งแต่เข้ารพ.จนถึงมีอาการ) ให้ถือว่าเป็นการติดเชื้อนอกโรงพยาบาลถ้าพ้นจากระยะนี้ก็น่าจะเป็น การติดเชื้อในโรงพยาบาล

**3.แนวทางปฏิบัติ**

พบผู้ป่วยสงสัยว่ามีการติดเชื้อในโรงพยาบาล แจ้ง ICWN และ ICN ตามลำดับ และใช้เกณฑ์การวินิจฉัยการติดเชื้อในโรงพยาบาลดังนี้

**4.เกณฑ์การวินิจฉัยการติดเชื้อ**

1.ข้อมูลแสดงการติดเชื้อทางคลินิก ได้แก่อาการและอาการแสดง อุณหภูมิ สัญญาณชีพ ,ผลตรวจทางห้องปฏิบัติการ เช่น ผลเพาะเชื้อ ,CBC ,Antigen, Antibody,ผลการวินิจฉัยอื่นๆ เช่น X-Ray เป็นต้น

2.แพทย์วินิจฉัยว่าติดเชื้อจากการสังเกตเห็นขณะผ่าตัด หรือจากการวินิจฉัยด้วยวิธีอื่นๆ และแพทย์ให้ยาต้านจุลชีพที่เหมาะสม แม้ไม่มีการวินิจฉัยอื่นสนับสนุนก็ถือว่าเป็นการติดเชื้อในโรงพยาบาลได้

3.ต้องไม่ใช่การติดเชื้อที่พบตั้งแต่แรกรับหรือกำลังอยู่ในระยะฟักตัวของโรค แต่อาจพบการติดเชื้อหลังจากกลับออกจากโรงพยาบาลไปปรากฏอาการที่บ้านก็ได้

4.การติดเชื้อของทารกแรกเกิดที่เป็นผลจากการคลอดผ่านทางช่องคลอดของมารดาถือว่าเป็นการติดเชื้อในโรงพยาบาล

5.การติดเชื้อตำแหน่งใหม่ที่ไม่ได้เป็นผลจากการติดเชื้อที่มีอยู่เดิม หรือการติดเชื้อตำแหน่งเดิมโดยเชื้อชนิดใหม่ถือว่าเป็นการติดเชื้อในโรงพยาบาล

6.การติดเชื้อของทารกแรกเกิดผ่านทางรกและแสดงอาการภายใน 48 ชั่วโมงหลังคลอดไม่ใช่การติดเชื้อในโรงพยาบาล เช่น หัดเยอรมัน,ซิฟิลิส,HIV,Toxoplasmosis

7.หากไม่แน่ใจว่าเป็นการติดเชื้อในโรงพยาบาลหรือจากชุมชน แต่เกิดอาการหลังAdmit 48 ชั่วโมงถือว่าเป็นการติดเชื้อในโรงพยาบาล เช่น อุจจาระร่วง ตาแดง สุกใส ปอดบวม หรือไข้หวัดใหญ่ ซึ่งไม่เกี่ยวกับโรคที่มา admit

8.หากผู้ป่วยมีอาการติดเชื้อตั้งแต่แรกรับ พิจารณาว่าสัมพันธ์กับการรักษาตัวในโรงพยาบาลครั้งก่อนด้วยหรือไม่

9.ใช้แบบฟอร์มการเฝ้าระวัง/รายงานการติดเชื้อในโรงพยาบาล (ภาคผนวก NI 01)